چاونیوز: هاونیشتمانییەکی خەڵکی شاری سنە لەلایەن هێزە ئیتلاعاتییەکانەوە دەسبەسەر کرا.
بە گوێرەی هەواڵی گەیشتوو بە چاونیوز، ڕۆژی دووشەممە ٢٠ی گەلاوێژی ١٣٩٩، هاووڵاتییەکی کورد بە ناوی "مادیح فەتحی" کوڕی محەممەد خەڵکی شاری سنە، گەڕەکی شارەکی "بەهاران"، لەلایەن هێزە ئەمنییەتییەکانەوە دەسبەسەر کرا.
هێزە ئەمنییەتییەکان بە شیوەیەکی زۆر هۆڤییانە هێرشیان کردووتە سەر ماڵی ئەو هاووڵاتییە کوردە لە و پاش پشکنینی ماڵەکەی و هاتوهاواری زۆر ناوبراویان دەگەڵ خۆیان بۆ گرتنگەی ئیتلاعات بردووە.